കേന്ദ്ര സംസ്ഥാന സര്ക്കാരുകള് പ്രവാസികളെ അവഗണിക്കുന്നു: സതീഷ് കൊച്ചുപറന്പില് പത്തനംതിട്ട: കോവിഡ് സാഹചര്യംമൂലം വിദേശ രാജ്യങ്ങളില്നിന്നും തൊഴിലും വരുമാനവും നഷ്ടപ്പെട്ട് നാട്ടില് മടങ്ങിയെത്തിയ പ്രവാസികള്ക്ക് ആവശ്യമായ പുരധിവാസ സഹായ പദ്ധതികള് നടപ്പിലാക്കാതെ കേന്ദ്രസംസ്ഥാന സര്ക്കാരുകള് പ്രവാസികളെ അവഗണിക്കുകയാണെന്ന് ഡിസിസി പ്രസിഡന്റ് പ്രഫ. സതീഷ് കൊച്ചുപറന്പില്. കേരളാ പ്രദേശ് പ്രവാസി കോണ്ഗ്രസ് ജില്ലാ പ്രവര്ത്തക സമ്മേളനം പത്തനംതിട്ട രാജീവ് ഭവന് ഓഡിറ്റോറിയത്തില് ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. പ്രവാസി കോണ്ഗ്രസ് ജില്ലാ പ്രസിഡന്റ് മാത്യു പാറക്കല് അധ്യക്ഷത വഹിച്ചു. സംസ്ഥാന പ്രസിഡന്റ്് ഐസക് തോമസ്, വര്ക്കിംഗ് പ്രസിഡന്റ്് ആര് അജയകുമാര്, സംസ്ഥാന ജനറല് സെക്രട്ടറി സാമുവല് കിഴക്കുപുറം, സംസ്ഥാന ഭാരവാഹികളായ കോശി ജോര്ജ്, ഷിബു റാന്നി, തിരുവനന്തപുരം ജില്ലാ പ്രസിഡന്റ് എസ്. മിനിലാല്, ജില്ലാ ഭാരവാഹികളായ അബ്ദുള് കലാം ആസാദ്, റെനീസ് മുഹമ്മദ്, സലിം പെരുനാട്, ജോസ് കൊടുന്തറ, ബാബുകുട്ടി ചെറുകോല്, ഷാനവാസ് പെരിങ്ങമല, അലക്സാണ്ടര് വിളവിനാല്, ഓമന ജോണ്സണ്, റഷീദ് , ജോസ് നൈനാന്, സജാത് ഖാന് എന്നിവര് പ്രസംഗിച്ചു.